**ΔΕΛΤΙΟ ΤΥΠΟΥ**

Σε μια δύσκολη συγκυρία για την οικονομία της Ελλάδας, την ανταγωνιστικότητα και τη βιωσιμότητα των επιχειρήσεων της χώρας, το συγχρηματοδοτούμενο πρόγραμμα «***Ενίσχυση Μικρομεσαίων Επιχειρήσεων στους τομείς Μεταποίησης, Τουρισμού, Εμπορίου – Υπηρεσιών***», με Διαχειριστική Αρχή την ΕΥΔ-ΕΠΑΕ και Φορέα Διαχείρισης τον *Ενδιάμεσο Φορέα του Επιχειρησιακού Προγράμματος Ανταγωνιστικότητα και Επιχειρηματικότητα* (**ΕΦΕΠΑΕ**) και τους εταίρους του, παρουσιάζει αξιοπρόσεκτη πορεία, ωφελώντας σημαντικά τις δικαιούχες μικρομεσαίες επιχειρήσεις.

Η πορεία του προγράμματος έχει ξεπεράσει τις προσδοκίες της περιόδου, καθώς η αρχικά εγκεκριμένη ετήσια πίστωση της δράσης αυξήθηκε εντός του 2014 τρεις φορές προκειμένου να καλυφθούν οι επιπλέον ανάγκες πληρωμών των δικαιούχων, με τη συνολική αύξηση να φτάνει στα **58.787.816,52€**.

Η καταβληθείσα έως σήμερα δημόσια χρηματοδότηση κατανέμεται ως εξής:

* **58.250.918,53 €** στον κλάδο της Μεταποίησης (ποσοστό **38,72%)**
* **57.251.943,52** **€** στον κλάδο του Τουρισμού (ποσοστό **38,06%)**
* **34.920.391,10** **€** στον κλάδο του Εμπορίου & Υπηρεσιών (ποσοστό **23,21%**)

Από την πρώτη πληρωμή του προγράμματος (*20/12/2013*) και ουσιαστικά ένα έτος μετά, έως τις *30/12/14*, έχουν διατεθεί στους δικαιούχους της δράσης **150.423.253,15 €**. Ένα ποσό σημαντικό σε μέγεθος, αλλά κυρίως απαραίτητο για την υποστήριξη και τις ανάγκες των ΜΜΕ σε όλες τις περιφέρειες της χώρας, όπως καταγράφεται στο κάτωθι διάγραμμα.

Ο ΕΦΕΠΑΕ εύχεται σε όλους καλή χρονιά, με υγεία και χαρές και ένα πιο παραγωγικό 2015!

*Ακολουθεί Διάγραμμα κατανομής πληρωμών ανά περιφέρεια*